Hedda Hopper

Hedda Hopper (1885–1966) var en amerikansk skuespiller, forfatter og skribent.

Liv og virke
 Bakgrunn
Hedda Hopper, som opprinnelig het Elda Furry, var datter av Margaret (født Miller, 1856–1941) og David Furry som var slakter. D evar begge medlemmer av trossamfunnet  German Baptist Brethren. Familien var av Pennsylvania Dutch (tysk) bakgrunn. Familien flyttet til Altoona da Elda var tre år gammel.

 Karriere
Hun reiste til New York City og begynte sin skuespillerkarriere på Broadway. Hennes første oppsetninger på Broadway var ikke særlig populære. Hopper begynte som skuespiller i stumfilmer i 1915. Hennes filmdebut kom i 1916 da hun spilte mot William Farnum. Hun dukket opp i mer enn 120 filmer i de følgende 23 årene. Hopper grunnla en sladrespalte kalt "Hedda Hopper's Hollywood" som ble trykt for første gang i Los Angeles Times den 14. februar 1938. 

Hopper oppnådde kontrovers ved å navngi mistenkte eller påståtte kommunister under og etter den andre verdenskrig. Hennes hyppige angrep mot Charlie Chaplin i 1940-årene for hans venstreorienterte politikk og kjærlighetsliv kan ha bidratt til at han ble nektet å komme inn i USA i 1952. Hopper spredte gjentatte ganger rykter om skuespillere som muligens var homofile og om utenomekteskapelige forhold mellom kjente skuespillere. Dette førte til at hun ble saksøkt for injurier.

Hopper debuterte som vert for sitt eget radioprogram, The Hedda Hopper Show, den 6. november 1939. Programmet gikk frem til 28. juni 1947. Hennes selvbiografi, From Under My Hat (1952) ble etterfulgt av The Whole Truth and Nothing But i 1962. Hopper var aktiv som forfatter og spaltist frem til sin død og hun skrev blant annet for Chicago Tribune Syndicate.

Den 8. mai 1913, giftet hun seg i New Jersey og ble skilt i 1922. Hun fikk sønnen William Hopper, som også var skuespiller.

Hopper døde av lungebetennelse i en alder av 80 år i Hollywood. Hun ble gravlagt ved Rose Hill Cemetery i Altoona i Pennsylvania. For sine mange bidrag til den amerikanske filmindustrien har Hopper blitt tildelt en stjerne på Hollywood Walk of Fame som ligger ved 6313 ½ Hollywood Boulevard i Hollywood. Skuespiller Jane Alexander fikk en Emmy Award-nominasjon for å portrettere Hopper i TV-filmen Malice in Wonderland i 1985.

 Filmografi 
 1950 - Sunset Boulevard
 1942 - Urent farvann
 1941 - Jeg vil ha vinger
 1939 - Kvinner
 1939 - Midnattsdansen
 1932 - The Unwritten Law
 1932 - Som du vil ha meg
 1931 - Good Sport
 1927 - Skriket Efter Mor
 1927 - Ung og forelsket
 1926 - Pleasures of the Rich
 1925 - Borrowed Finery
 1925 - Dangerous Innocence
 1925 - Déclassée
 1924 - Another Scandal
 1924 - Syndere i silke
 1924 - Why Men Leave Home
 1924 - Gambling Wives
 1924 - Snobben
 1924 - Happiness
 1922 - Sherlock Holmes
 1921 - The Inner Chamber
 1921 - Heedless Moths
 1921 - Conceit
 1920 - The Man Who Lost Himself
 1920 - The New York Idea
 1919 - The Third Degree
 1918 - The Beloved Traitor
 1917 - The Food Gamblers
 1917 - Seven Keys to Baldpate
 1917 - Nearly Married
 1917 - Her Excellency, the Governor
 1916 - The Battle of Hearts

 Referanser 

 Eksterne lenker 



Kategori:Skuespillere fra USA
Kategori:Personer fra Blair County i Pennsylvania
Kategori:Personer fra Altoona
Kategori:Hollywood Walk of Fame